U-I-32/14
Datum: 2014-04-22T00:00:00.000+02:00
ecli: ECLI:SI:USRS:2014:U.I.32.14
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 22.04.2014
dokument: US30379
akt: Zakon o davku na nepremičnine (Uradni list RS, št. 101/13) (ZDavNepr)
resitev: zavrženje
izrek: Pobuda za začetek postopka za oceno ustavnosti Zakona o davku na nepremičnine (Uradni list RS, št. 101/13) se zavrže.
stavek: Pobudnik nima pravovarstvene potrebe za oceno ustavnosti predpisa, ki je prenehal veljati, če do posledic protiustavnosti niti ni prišlo.
odlocitev: sklep
geslo: 1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
podlaga: Člen 25.3, Zakon o Ustavnem sodišču [ZUstS]
vlagatelj: Franc Majcen, Gornja Radgona
datum_vloge: 2014-02-04T23:00:00.000Z
datum_odlocitve: 2014-04-21T22:00:00.000Z

# U-I-32/14-8

22. 4. 2014

## SKLEP

Ustavno sodišče je v postopku za preizkus pobude Franca Majcna, Gornja Radgona, na seji 22. aprila 2014

sklenilo:

**Pobuda za začetek postopka za oceno ustavnosti Zakona o davku na nepremičnine (Uradni list RS, št. 101/13) se zavrže.**

## OBRAZLOŽITEV

Pobudnik izpodbija Zakon o davku na nepremičnine (v nadaljevanju ZDavNepr). Zatrjuje neskladje z 22., 23. in 25. členom Ustave.

Ustavno sodišče je ZDavNepr v celoti razveljavilo z odločbo št. U-I-313/13 z dne 21. 3. 2014 (Uradni list RS, št. 22/14). Če je med postopkom pred Ustavnim sodiščem predpis prenehal veljati, Ustavno sodišče na podlagi drugega odstavka 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) odloči o njegovi ustavnosti le v primeru, če pobudnik izkaže, da niso bile odpravljene posledice njegove protiustavnosti. Ker do takih posledic v obravnavanem primeru niti ni prišlo, saj na podlagi ZDavNepr ni prišlo do odmere davka na nepremičnine, je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik